	




Põlva Põhjakaare Lasteaia hoolekogu koosoleku protokoll nr 3

Koosolek toimus 24.01.2024 
Koosolek algas kell 17.02 ja lõppes kell 18.15
Koosolekut juhatas aseesimees: Kairi Vaarask
Protokollis: Kadri Kiho
Koosolekust võttis osa 16 hoolekogu liiget: 
1. Gerli Puksa (Sipsiku rühma vanemate esindaja)
2. Laura-Liis Õnneleid (Kakukese rühma vanemate esindaja)
3. Keidi Rehe (Päikeselillede rühma vanemate esindaja)
4. Marite Kahar (Päikeseliblikate rühma vanemate esindaja)
5. Sirje Avikson (õpetajate esindaja)
6. Maike Paabut (õpetajate esindaja)
7. Ariana Eerits (Muumi rühma vanemate esindaja)
8. Moonika Mägi (Mõmmi rühma vanemate esindaja)
9. Markus Käo (Pipi rühma vanemate esindaja)
10. Mari-Liis Haabma (Päikesejänkude rühma vanemate esindaja)
11. Kätlin Suun (õpetajate esindaja)
12. Raili Helandi (Oravakeste rühma vanemate esindaja)
13. Kairi Vaarask (Päikesepõnnide rühma vanemate esindaja)
14. Anneli Hilkja (Kauksi rühma vanemate esindaja)
15. Kadri Kiho (Vanderselli rühma vanemate esindaja)
16. Janno Solna (Lotte rühma vanemate esindaja)
17. Katrin Peil (Põlva Põhjakaare Lasteaia direktor)
Koosolekult puudusid: 
1. Siiri Saks (Tibu rühma vanemate esindaja)
2. [bookmark: _Hlk150418889]Arne Tilk (Põlva Vallavalitsuse esindaja)
3. Kadri Pärli (Tõrukeste rühma vanemate esindaja)
4. Kaupo Kaskla (Poku rühma vanemate esindaja)
5. Steiv Kõiv (Kiisu rühma vanemate esindaja)
6. Lauri Vool (Päikeselaste rühma vanemate esindaja)
7. Alo Aarla (Rasina rühma vanemate esindaja)

Päevakord:
1. Lasteaia kodukorra kinnitamine
2. Lasteaia erinevate tegevuskohtade hooajaline tegutsemine (suvepuhkused)
3. Rahuloluküsitlus
4. Jooksvad küsimused
Päevakorrapunkt 1
K. Vaarask: Kas kõik on tutvunud muudetud kodukorraga? Kas kellelgi on veel küsimusi? 

A. Eerits: Kas tõesti 13aastane vanem õde/vend ei või lapsele järgi tulla?
K. Peil: Tegutseme vastavalt seadustele, alaealisele ei tohi last üle anda ja lasteaiaealine ei tohi iseseisvalt territooriumilt lahkuda.

K. Peil: Arne Tilk esitas ettepaneku kahe punkti (3.1. ja 3.3.) ümbersõnastamiseks, võtsime ettepanekut osaliselt arvesse ning oleme muutnud sõnastust lühemaks. Oleme selles asjus konsulteerinud ka Põlva valla haridusspetsialistiga. Lauatelefonid likvideeritakse, teavitamine toimub üldmeili kaudu.

Toimus hääletamine.
OTSUSTATI: ühehäälselt vastu võtta Põlva Põhjakaare Lasteaia kodukord (poolt 16, vastu 0, erapooletuid 0)

Päevakorrapunkt 2
Valvelasteaia perioodid on jaotatud hetkel kahe maja vahel järgmiselt:
Põhjakaare – 29.07-23.08 on Pihlapuu maja valvelasteaed
Lõunakaare – 1.07-26.07 on Lepatriinu maja valvelasteaed

K. Peil: Oleme koos Lõunakaare direktoriga arutlenud sel teemal. Valvelasteaed puudutab rohkem linnades asuvaid lasteaedu, kuid alati on võimalik ka kaugemal asuvatest lasteaedadest lapsi valvelasteaeda tuua. Puhkusegraafikud on tehtud nii, et kõik asukohad saavad neli nädalat järjest puhata.

Toimus arutelu ja hääletamine.

OTSUSTATI: ühehäälselt toetada suvepuhkuste graafiku ettepanekut (poolt 16, vastu 0, erapooletuid 0)

Päevakorrapunkt 3
K. Vaarask: Alo palus tõstatada lastevanemate rahuloluküsitluse teema, millest oli põgusalt ka septembris juttu. 
K. Peil: Ettepanek, et vaataks üle vanad küsitluste põhjad ja redigeeriks vastavalt muutustele. Selle peale ei ole mõelnud, et liitmise kohta küsida.

L-L. Õnneleid: Kas küsitletakse ka õpetajaid?
K. Peil: Oleme alati kaasanud kogu personali, mitte ainult õpetajad. Kasutame Innove küsitluste põhja.

J. Solna: Mis see küsitlus annaks meile?
K. Rehe: Minu mõte oli üldisemas vaates, et murekohad võiksid küsitlusega välja tulla.
K. Peil: Küsitlustes on alati avatud küsimusi olnud, sinna on lapsevanemal alati võimalus oma mõtteid kirjutada. See oleks koht, mida saaks kasutada liitumise kohta küsimuse esitamiseks. Küsitluste eesmärk on teada saada, millega on hästi ja mida saaks parendada.

L-L. Õnneleid: Meie õpetajad ei streigi. Kas nende õpetajate tasu tõuseb kui ei streigi?
K. Peil: Mina direktorina ei ole keelanud streikida, ükskõik, kes oleks võinud streigijuhiks hakata. Antud küsimusele ei ole vastust.

Päevakorrapunkt 4
· K. Peil: Sügisel küsisite, mis nüüd lasteaedades muutub. Oleme seadnud juhtkonna tasandil samme, kuidas liikuda edasi kasvatus- ja õppetööga. Lähtudes sellest, et varsti võetakse vastu uus alushariduse seadus ja sellega seoses ka uus riiklik õppekava, kus on väga rõhutatud lapsest lähtuvat õpetamist, siis olen saanud aru, et me kõik ei saa aru, mida see tähendab. Alates veebruari lõpust osalevad kõikide majade kõik töötajad e-õpirännakul, mis koosneb kümnest kohtumisest, sellele järgnevad majasisesed õpiringid ja enda õpingu analüüs. Kõik selleks, et me hakkaks ühtemoodi aru saama, mida lastega koos toimetamine tähendab. See lõppeb aprilli lõpuks ja siis otsustame ühiselt, millist kontaktkoolitust meil vaja on ja kuidas edasi lähme.
· K. Peil: Teine asi millega tegelenud oleme on meie väärtused. Igal majal olid need sõnastatud, nad olid suhteliselt sarnased, aga neid oli liiga palju – siis ei saa tähelepanu suunata sinna, kuhu tegelikult vaja. Vaatame need üheskoos üle. Kui meie väärtuseks on koostöö ja ma küsin igaühe käest, mis on teie jaoks koostöö, siis see tähendab igaühe jaoks midagi erinevat. Kui oleme väärtused kirja pannud, siis arutleme need üheskoos läbi. Kõige uuemad väärtused olid Sinilinnu majal tulenevalt eelnevast liitumisest. Mis on teile kui lastevanematele oluline väärtuste koha pealt? Peame keskpõrandale kokku tulema.
· K. Peil: Teeme imepisikese investeeringu ning ostame Mooste majja väikse gaasipliidi, et oleks võimalik mingilgi moel vajadusel sooja sööki teha kui on elektrikatkestus.
· K. Peil: Ahjakatele hea uudis – läbi on saanud projekteerimissaaga. Esmaspäeval on esimene kohtumine projekteerijaga ja kolme kuuga tehakse eskiisprojekt, kuue kuuga tehnilised joonistused. Nii on lepingus kirjas.
· K. Peil: Mahetoit on teemaks olnud ning olen ennast harinud. Vastse-Kuustes ja Ahjal me sellega ei ole veel tegelenud, sest seal tuleb toit kooli sööklast. Kõigis teistes kohtades katsetame veebruaris mahetoiduaineid ja proovime saada ka PRIA toetust – mahetoidule antakse toetust kui toidust on vähemalt 20% mahe. Kõige suurem AGA on see, kust mahetoiduained saada.  Praegu otsisime neid kohti. Oleme proovinud porgandi, kartuli, munade, kahte sorti mahepiima pakkujaid. Piimaga kõik OK kuigi laste jaoks teine maitse. Muna on muna. Juurviljad peavad tulema kooritult ja need ämbrid, millega tulid kartulid ei olnud meie jaoks vastuvõetavad. Vajame kooritud köögivilju, sest meil ei ole tööjõudu viljade koorimiseks ja väiksemates kohtades ei olegi eraldi ruumi juurvilja koorimiseks. Seetõttu suur väljakutse.

· K. Rehe: Kas ülevaade köökidest ja kaloraažist on nüüd olemas? K. Peil: Jah ja olukord on paremaks läinud. 	
K. Rehe: Kui palju mitmekesisusega arvestatakse? K. Peil - Minu arvates on meie köökides vaheldusrikas toit, käin ka ise erinevates majades söömas.

· L-L. Õnneleid: Linna peal käivad kõlakad, et meil on väga lahe direktor. Ärevust oli palju, aga see on muutunud positiivseks.

· K. Kiho tutvustas teistsuguseid jõulupakke ning edastas positiivse tagasiside pakkide saajatelt.

Järgmise hoolekogu koosoleku toimumisaeg ja -koht lepitakse kokku e-kirja teel.

